બેંગ્લોર , તાજેતરમાં જ ઇન્ફોસિસમાંથી રાજીનામું આપીને કોર્પોરેટ જગતમાં હાહાકાર મચાવી દેનાર વી . બાલકૃષ્ણન બુધવારે સાંજે આમ આદમી પાર્ટીમાં જોડાયા છે . દેશની બીજા નંબરની સૌથી મોટી સોફ્ટવેર સેવા પુરી પાડનાર કંપનીમાંથી અચાનક છોડી દિધાને ત્રણ અઠવાડિયા બાદ બાલકૃષ્ણને કહ્યું હતું કે ' હાં હું આપનો સભ્યો બની ગયો છું . આજે મને વેરિફિકેશન બાદ સભ્યપદ મળી ગયું છે . તેમને કહ્યું હતું કે ' આમ આદમી પાર્ટીએ દેશના રાજકારણમાં ક્રાંતિ લાવી છે . હું તેનાથી આકર્ષિત થયો છું . ' 20 ડિસેમ્બરે બાલકૃષ્ણન કંપનીના બોર્ડ અને સેવા છોડવાની જાહેરાત કરતાં ઇન્ફોસિસે કહ્યું હતું કે રાજીનામું 31 ડિસેમ્બર 2013થી લાગુ થશે . વર્ષ 1991માં ઇન્ફોસીસ સાથે જોડાયા અને ત્યારબાદ મુખ્ય નાણાંકીય અધિકારી બનનાર બાલકૃષ્ણન સીઇઓની દોડમાં હોવાનું કહેવામાં આવતું હતું . જ્યારે તેમને પૂછવામાં આવ્યું કે તે પોતાની વેપારી પ્રતિબદ્ધતાની સાથે રાજકીય કારકિર્દી જોઇ રહ્યાં છે , તેમને કહ્યું હતું કે ' હું સમજતો હતો કે ભવિષ્યમાં બંને સંભાળી શકીશ . ' જ્યારે તેમને લોકસભાની ચૂંટણી વિશે પૂછવામાં આવ્યું તો તેમને કહ્યું કે ' આ વિશે હાલ કંઇપણ કહેવું ઉતાવળ કહેવાશે . '